**Ministru kabineta noteikumu projekta**

**„****Grozījumi Ministru kabineta 2013.gada 1.oktobra noteikumos Nr.1016 „Latvijas Nacionālā vēstures muzeja publisko maksas pakalpojumu cenrādis””** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījumi Ministru kabineta 2013.gada 1.oktobra noteikumos Nr.1016 „Latvijas Nacionālā vēstures muzeja publisko maksas pakalpojumu cenrādis”” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Biedrība „Tautas frontes muzeja sabiedriskā padome” ir vērsusies Kultūras ministrijā ar iniciatīvu pārņemt Tautas frontes muzeju valsts īpašumā, jo Tautas frontes muzejs kā privāta institūcija valstiski nozīmīgo uzdevumu spēj veikt ierobežotā, notikuma nozīmībai neadekvātā apjomā. Tautas frontes muzejs ir izvietots Latvijas Tautas frontes vēsturiskajā ēkā Rīgā, Vecpilsētas ielā 13/15 (zemes kadastra numurs 01000030094).Ministru kabineta 2014.gada 1.jūlija sēdes protokollēmuma (prot. Nr.36 54.§) „Informatīvais ziņojums „Par Tautas frontes muzeju”” 2.punktā Kultūras ministrijai tika dots uzdevums sagatavot un līdz 2015.gada 1.janvārim iesniegt Ministru kabinetā noteikumu projektu par grozījumiem Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”, paplašinot Latvijas Nacionālā vēstures muzeja funkcijas – saglabāt Latvijas Tautas frontes kolekcijas (muzeja krājumu, arhīva materiālus) kā nedalāmu kopumu un nodrošināt tā pieejamību sabiedrībai muzeja ekspozīcijā Latvijas Tautas frontes vēsturiskajā mītnē Rīgā, Vecpilsētas ielā 13/15.Ar Ministru kabineta 2014.gada 28.oktobra noteikumu Nr.670 „Grozījumi Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”” 1.1.apakšpunktu ir papildinātas Latvijas Nacionālā vēstures muzeja funkcijas, no 2015.gada 1.janvāra nosakot jaunu Latvijas Nacionālā vēstures muzeja funkciju – saglabāt Latvijas Tautas frontes kolekcijas zinātnisko un vēsturisko veselumu.Pieņemot lēmumu par Tautas frontes muzeja uzturēšanas pārtraukšanu, muzejs kā biedrības „Tautas frontes muzeja sabiedriskā padome” struktūrvienība tiek likvidēts un turpmāk Tautas frontes muzejs turpinās savu darbību kā Nacionālā vēstures muzeja struktūrvienība – Tautas frontes muzejs.Šobrīd Latvijas Nacionālais vēstures muzejs nodrošina maksas pakalpojumus atbilstoši Ministru kabineta 2013.gada 1.oktobra noteikumiem Nr.1016 „Latvijas Nacionālā vēstures muzeja publisko maksas pakalpojumu cenrādis”.Latvijas Nacionālais vēstures muzeja publisko maksas pakalpojumu cenrādi ir nepieciešams papildināt ar norādi, ka muzeja struktūrvienības – Tautas frontes muzejs pamatekspozīcija ir pieejama apmeklētājiem bez maksas. Līdz šim Tautas frontes muzeja apmeklējums ir bijis bez maksas un lai veicinātu muzeja struktūrvienības – Tautas frontes muzejs apmeklētību arī turpmāk, bezmaksas apmeklējums Tautas frontes muzejā tiks saglabāts.Vienlaikus jāņem vērā, ka pēc 2013.gada 20.jūnija ugunsgrēka Rīgas pilī ar Ministru kabineta 2013.gada 22.oktobra rīkojuma Nr.482 „Par finansējuma piešķiršanu Latvijas Nacionālā vēstures muzeja, Rakstniecības un mūzikas muzeja un Latvijas Nacionālā mākslas muzeja krājumu saglabāšanai, pārvietošanai un pieejamības nodrošināšanai” 2.1.apakšpunktu tiek noteikts, ka Latvijas Nacionālais vēstures muzejam pārceļoties uz pagaidu telpām, muzeja krājums un ekspozīcija atrodas divās dažādās ēkās – Rīgā, Brīvības bulvārī 32 un Rīgā, Lāčplēša ielā 106/108, nevis kā tas bija iepriekš – Rīgā, Pils laukumā 3. Sakarā ar Latvijas Nacionālais vēstures muzeja ekspozīcijas atrašanās vietas maiņu norisinās darbs pie pamatekspozīcijas satura pārstrādāšanas un ekspozīcijas pielāgošanas jaunajām telpām. Līdz ar to ir mainījušās Latvijas Nacionālais vēstures muzeja sniegto publisko maksas pakalpojumu tiešās un netiešās izmaksas un ir nepieciešams veikt attiecīgus grozījumus Latvijas Nacionālais vēstures muzeja publisko pakalpojumu cenrādī. Ņemot vērā šā brīža situāciju, ir nepieciešams veikt izmaiņas daļā Latvijas Nacionālais vēstures muzeja publisko maksas pakalpojumu cenās, kas saistītas ar pamatekspozīcijas, muzeja veidoto izstāžu, viesizstāžu, kā arī pamatekspozīcijas un muzeja veidotu tematisko izstāžu apmeklējumu nodrošināšanu, ekskursiju muzeja krātuvē, gida pakalpojumu izmantošanu, tematisku pasākumu (ar muzejisku saturu) sagatavošanu un organizēšanu muzeja telpās vai teritorijā, tematisku pasākumu (ar muzejisku saturu) norises nodrošināšanu muzeja telpās vai teritorijā, muzeja speciālistu sagatavotas lekcijas apmeklējuma grupai un muzeja speciālista lekcijas sagatavošanu atbilstoši pasūtījumam. |
| 3. |  Projekta izstrādē iesaistītās  institūcijas | Latvijas Nacionālais vēstures muzejs, Kultūras ministrija. |
| 4. |  Cita informācija |  Nav |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Nacionālais vēstures muzeja apmeklētāji ir tūristi no Latvijas un ārvalstīm (studenti, skolēni, pensionāri u.c. interesentu mērķgrupas). |
| 2. | Tiesiskā regulējuma ietekme uz tautsaimniecību un administratīvo slogu | Esošais sociālekonomiskais stāvoklis valstī ir ietekmējis Latvijas Nacionālais vēstures muzeja apmeklētāju skaitu un pašu ieņēmumus no muzeja sniegtajiem publiskajiem maksas pakalpojumiem. Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko pakalpojumu faktisko izmaksu segšanai.Publisko maksas pakalpojumu cenas būtiski neietekmēs Latvijas Nacionālais vēstures muzeja apmeklētāju plūsmu, toties daļēji uzlabos sniegto pakalpojumu kvalitāti. Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu sniegšanu citās iestādēs.  |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  **Rādītāji** | **2014.gads** |  Turpmākie trīs gadi (*euro*) |
|  2015. |  2016. |  2017. |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2014) gadu |  Izmaiņas, salīdzinot ar kārtējo (2014) gadu |  Izmaiņas, salīdzinot ar kārtējo (2014) gadu |
|  1 |  2 |  3 |  4 |  5 |  6 |
| 1. Budžeta ieņēmumi: | 2417755 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2417755 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2417755 | 0 | 0 | 0 | 0 |
| 2.1. valsts pamatbudžets | 2417755  | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Sniegts anotācijas 1.pielikumā, kurā norādīta publisko maksas pakalpojumu cenu kalkulācija un 2.pielikumā, kurā veikts aprēķins par publisko maksas pakalpojumu sniegšanā iesaistīto darbinieku izlietoto darba laiku un atalgojumu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Latvijas Nacionālais vēstures muzeja publisko maksas pakalpojumu cenu izmaiņas nepalielinās ieņēmumus no maksas pakalpojumiem un citus pašu ieņēmumus (muzeja pārcelšanās uz dažādām ēkām ir ietekmējusi apmeklētāju skaitu un publisko maksas pakalpojumu izmaksas). Neraugoties uz to, ka daļai publisko maksas pakalpojumu cenas tiek palielinātas, pašu ieņēmumu palielinājums netiek prognozēts, jo darbs pie Latvijas Nacionālais vēstures muzeja pamatekspozīcijas pārstrādāšanas vēljoprojām tiek turpināts un pilnā apjomā pamatekspozīcija būs pieejama apmeklētājiem tikai 2015.gada beigās. Tāpat jāņem vērā, ka Latvijas Nacionālais vēstures muzeja ekspozīcijas vietas maiņa ir būtiski ietekmējusi muzeja atpazīstamību un ir prognozējams apmeklētāju skaita kritumus. |

*Anotācijas IV, V un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Latvijas Nacionālais vēstures muzejs. |
| 2. |  Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Latvijas Nacionālā vēstures muzeja esošo funkciju ietvaros. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

2015.07.01. 14:29

1187

I.Ozoliņa

Tālr.67223004

ineta.ozolina@history-museum.lv